Emeterio Echeverria y Barrena

**Emeterio Echeverría y Barrena** (født 3. mars 1880 i Arlegui i Navarra i Spania, død 23. desember 1954 i Ciudad Real) var en spansk katolsk biskop.
## Liv og virke
### Prest
Han begynte på konsilseminaret i Pamplona i 1892, hvor han studerte latin og humaniora i tre år , deretter tre år filosofi og fem år teologi. Han ble ordinert til prest den 4. april 1904 og holdt sin første messe i hjembyen.

Han tok lisensiatgrad i teologi fra * Real y Pontificia Universidad de Zaragoza.*. Han ble utnevnt til sogneprest i Artaza i 1904, og han hadde dette oppdrag i femten måneder. I 1905 ble han kalt til seminaret i Pamplona, hvor han underviste i forskjellige klasser i latin og filosofi frem til 1930. I 1924 ble han utnevnt til viserektor ved seminaret, en stilling han hadde frem til 1939.

Den 8. mai samme år ble han utnevnt til kansler og sekretær for Pamplonas kurie. Den 13. juli 1942 ble han utnevnt til generalvikar for Pamplona bispedømme.

### Titulærbiskop, prelat av Ciudad Real
Den 29. desember 1942 ble han utnevnt til titulærbiskop av *Dora* og prior for militærordenene, og ble bispeviet som prelat av Ciudad Real den 28. mars 1943. Hovedkonsekrator var titulærerkebiskop og nuntius Gaetano Cicognani; medkonsekrerende var biskop Manuel Arce y Ochotorena av Oviedo S.D.B., og biskop Marcelino Olaechea Loizaga S.D.B. av Pamplona. 

Ved hans død skrev avisen ABC (24. desember 1954) det følgende:

::*«I anledning biskopens død minnes byen hans store interesse for seminaret, i en slik grad at takket være hans aktivitet og iver sluttet 85 nye prester seg til bispedømmets rekker i løpet av årene han styrte bispedømmet. Veksten i kall førte til at han innviet et mindreseminar i denne hovedstaden, men da dette viste seg å være utilstrekkelig, påtok han seg oppgaven med å skaffe bispedømmet et nytt, hvis grunnstein ble lagt 10. mai.»

::*«Hans interesse for bispedømmets menigheter førte til at han besøkte alle menigheter ... Hans iver er ansvarlig for det faktum at mange byer som ikke hadde hatt [bispevisitaser] på mange år, har prester, noen, som Aldea de San Benito, i århundrer.»

::*«Han var svært veldedig. Hans bispedømmer samlet inn en innsamling for å gi ham en bil, men biskopen stilte pengene til rådighet for paven under et av hans «Ad Limina»-besøk hos Den hellige far.»* - ABC]

Hans grav er i botskapellet i katedralen i Ciudad Real, ved siden av graven til hans forgjenger i bispeembetet i La Mancha, Casimiro Piñera y Naredo.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Gaetano Cicognani  (1852-1934) *1898
* Biskop *Emeterio Echeverria y Barrena* (1880-1954) *1943

## Referanser